Πρόταση κανονισμού (ΕΚ) του Συμβουλίου για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό της Ευρωπαϊκής Κοινότητας (COM(94)0240 - C4-0098/94 - 94/0144(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 11)

Πρώτη αιτιολογική σκέψη

>Αρχικό κείμενο>

ότι το άρθρο 5 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με χρηματοδότηση της κοινής γεωργικής πολιτικής, όπως τροποποιήθηκε για τελευταία φορά από τον κανονισμό (ΕΚ) .../94, προβλέπει ένα νέο σύστημα εκκαθάρισης των λογαριασμών του τμήματος εγγυήσεων του Ευρωπαϊκού Ταμείου Προσανατολισμού και Εγγυήσεων[semigr ] ότι το σύστημα αυτό αφορά το διαχωρισμό της παλαιάς εκκαθάρισης λογαριασμών σε δύο χωριστούς τύπους αποφάσεων, η μία από τις οποίες αφορά τη λογιστική εκκαθάριση των λογαριασμών που διαβιβάζονται από τα κράτη μέλη και η άλλη την ενδεχόμενη απόρριψη της ανάληψης από το ταμείο των δαπανών οι οποίες δεν διενεργήθηκαν σύμφωνα με τους κοινοτικούς κανόνες[semigr ] ότι προκειμένου να καθορισθεί ιδίως η δημοσιονομική διαχείριση των αποφάσεων απόρριψης, πρέπει να προσαρμοστεί το άρθρο 102 του δημοσιονομικού κανονισμού της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων, όπως τροποποιήθηκε για τελευταία φορά από τον κανονισμό (ΕΚΑΧ, ΕΟΚ, Εuratom) 610/90, στη νέα διάθρωση εκκαθάρισης των λογαριασμών.

>Κείμενο μετά την ψηφοφορία στο ΕΚ>

ότι το άρθρο 5 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με χρηματοδότηση της κοινής γεωργικής πολιτικής, όπως τροποποιήθηκε για τελευταία φορά από τον κανονισμό (ΕΚ) .../94, προβλέπει ένα νέο σύστημα εκκαθάρισης των λογαριασμών του τμήματος εγγυήσεων του Ευρωπαϊκού Ταμείου Προσανατολισμού και Εγγυήσεων[semigr ] ότι το σύστημα αυτό αφορά το διαχωρισμό της παλαιάς εκκαθάρισης λογαριασμών σε δύο χωριστούς τύπους αποφάσεων, η μία από τις οποίες αφορά τη λογιστική εκκαθάριση των λογαριασμών που διαβιβάζονται από τα κράτη μέλη και η άλλη την ενδεχόμενη απόρριψη της ανάληψης από το ταμείο των δαπανών οι οποίες δεν διενεργήθηκαν σύμφωνα με τους κοινοτικούς κανόνες[semigr ] ότι προκειμένου να καθορισθεί ιδίως η δημοσιονομική διαχείριση των αποφάσεων απόρριψης, πρέπει να προσαρμοστεί το άρθρο 102 του δημοσιονομικού κανονισμού της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων, όπως τροποποιήθηκε για τελευταία φορά από τον κανονισμό (ΕΚΑΧ, ΕΟΚ, Εuratom) 610/90, στη νέα διάθρωση εκκαθάρισης των λογαριασμών, καθώς και προκειμένου να προβλεφθεί μία διαδικασία απαλλαγής για τις αποφάσεις που λαμβάνονται βάσει του άρθρου 5, παράγραφος 2γ, του κανονισμού (ΕΟΚ) 729/70.

(Τροπολογία 12)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι το πρώτο στάδιο της νέας διαδικασίας εκκαθάρισης των λογαριασμών, δηλαδή η έγκριση των λογαριασμών, δεν παρέχει στην αρμόδια για την απαλλαγή αρχή πληροφορίες επαρκείς ώστε αυτή να λάβει απόφαση απαλλαγής για το έτος αναφοράς[semigr ] ότι οι έλεγχοι συμφωνίας που θα εκτελούνται στο δεύτερο στάδιο της νέας διαδικασίας δεν πρόκειται πλέον να αναφέρονται σε συγκεκριμένα οικονομικά έτη και, κατά συνέπεια, δεν θα εμπίπτουν σε κάποια προσδιορίσιμη διαδικασία απαλλαγής[semigr ] ότι, επομένως, κάθε απόφαση εκκαθάρισης στο πλαίσιο του δεύτερου σταδίου πρέπει να παραπέμπεται στο Eυρωπαϊκό Κοινοβούλιο για απαλλαγή[semigr ] ότι πρέπει να συνταχθεί πρωτόκολλο μεταξύ του Ευρωπαϊκού Κοινοβουλίου και της Επιτροπής που να καλύπτει τις διευθετήσεις για την παροχή των εγγράφων που απαιτούνται για τη διαδικασία αυτή[semigr ] ότι πρέπει επίσης να υπάρξουν ρυθμίσεις ώστε το Ελεγκτικό Συνέδριο να συντάσσει έκθεση προς το Eυρωπαϊκό Κοινοβούλιο για κάθε απόφαση εκκαθάρισης[semigr ]

META THN (Τροπολογία 13)

ΑΡΘΡΟ 1, ΕΙΣΑΓΩΓΙΚΗ ΠΡΟΤΑΣΗ, ΕΔΑΦΙΟ 1α (νέο)

Άρθρο 15, παράγραφος 6 (Δημοσιονομικός κανονισμός)

>Κείμενο μετά την ψηφοφορία στο ΕΚ>

Το άρθρο 15, παράγραφος 6 να διατυπωθεί ως εξής:

"6. Τα προσχέδια συμπληρωματικών και/ή διορθωτικών προϋπολογισμών πρέπει να συνοδεύονται από αιτιολογίες και πληροφορίες για την εκτέλεση του προϋπολογισμού του προηγούμενου και των παλαιότερων οικονομικών ετών σε ό,τι αφορά τις αποφάσεις τις σχετικές με την εκκαθάριση των λογαριασμών, συμπεριλαμβανομένης και της λογιστικής εκκαθάρισης, που διαβιβάζονται από τα κράτη μέλη για το ΕΓΤΠΕ-Τμήμα Εγγυήσεων και του τρέχοντος οικονομικού έτους, οι οποίες είναι διαθέσιμες κατά τη στιγμή της κατάρτισής τους.»

META THN (Τροπολογία 14)

ΑΡΘΡΟ 1, ΕΙΣΑΓΩΓΙΚΗ ΠΡΟΤΑΣΗ, ΕΔΑΦΙΟ 1β (νέο)

Άρθρο 89, παράγραφος 2α (νέα) (Δημοσιονομικός κανονισμός)

>Κείμενο μετά την ψηφοφορία στο ΕΚ>

Στο άρθρο 89, μετά την παράγραφο 2 προστίθεται η ακόλουθη παράγραφος 2α:

"2α. Η ετήσια απαλλαγή που καλείται να χορηγήσει το Ευρωπαϊκό Κοινοβούλιο περιλαμβάνει ρήτρα επιφύλαξης ως προς τις δαπάνες του ΕΓΤΠΕ σε αναμονή της εξέτασης και απαλλαγής των αποφάσεων που λαμβάνονται σύμφωνα με το άρθρο 5(2)(γ) του κανονισμού (ΕΟΚ) 729/70 σύμφωνα με το άρθρο 102 του παρόντος κανονισμού.»

(Τροπολογία 15)

ΑΡΘΡΟ 1

Άρθρο 102, παράγραφος 1α (νέα) (Δημοσιονομικός κανονισμός)

>Κείμενο μετά την ψηφοφορία στο ΕΚ>

1α. Κάθε απόφαση που λαμβάνεται βάσει του άρθρου 5, παράγραφος 2γ του Κανονισμού (ΕΟΚ) αριθ. 729/70 υπόκειται σε απόφαση απαλλαγής και διαβιβάζεται αμέσως στο Eυρωπαϊκό Κοινοβούλιο προς τούτο. Το Ευρωπαϊκό Κοινοβούλιο εξετάζει τις εν λόγω αποφάσεις σύμφωνα με τη διαδικασία που θα ορίσει για το σκοπό αυτό, και με βάση το πρωτόκολλο μεταξύ Κοινοβουλίου και Επιτροπής σχετικά με την παροχή των αναγκαίων εγγράφων.

(Τροπολογία 16)

ΑΡΘΡΟ 1

Άρθρο 102, παράγραφος 5α (νέα) (Δημοσιονομικός κανονισμός)

>Κείμενο μετά την ψηφοφορία στο ΕΚ>

5α. Το αποτέλεσμα της απόφασης που αναφέρεται στη παράγραφο 1 και τα αποτελέσματα των αποφάσεων που αναφέρονται στην παράγραφο 2, αποτελούν αντικείμενο ξεχωριστής ονοματολογίας στον προϋπολογισμό.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό της Ευρωπαϊκής Κοινότητας (COM(94)0240 - C4-0098/94 - 94/0144(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94)0240 - 94/0144(CNS)) ((ΕΕ C 377 της 31.12.94, σ. 15)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 209 της Συνθήκης ΕΚ (C4-0098/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού, καθώς και τις γνωμοδοτήσεις της Επιτροπής Προϋπολογισμών και της Επιτροπής Γεωργίας και Ανάπτυξης της Υπαίθρου (Α4-0096/94),

- έχοντας υπόψη τη δεύτερη έκθεση της Επιτροπής Ελέγχου του Προϋπολογισμού, καθώς και τις γνωμοδοτήσεις της Επιτροπής Προϋπολογισμών και της Επιτροπής Γεωργίας, Αλιείας και Ανάπτυξης της Υπαίθρου (Α4-0037/95),

1. εγκρίνει την πρόταση της Επιτροπής με την επιφύλαξη των τροπολογιών που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παράγραφος 2, της Συνθήκης ΕΚ[semigr ]

3. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.